Davíð Oddsson
'S e bancair, neach-aithris, riochdaire dioplòmasach, neach-lagha, neach-poileataigs agus sgrìobhadair à Innis Tìle a th' ann an Davíð Oddsson (IPA: ˈtaːvið ˈɔtːsɔn). Rugadh e air 17 am Faoilleach 1948 ann an Reykjavík. Fhuair e a chuid foghlaim aig Menntaskólinn í Reykjavík agus Oilthigh Innis Tìle. Chaidh a thaghadh dhan Alþingi airson a' chiad turais ann an 1991. Bha e na fhorsætisráðherra (Gàidhlig: Prìomh-mhinistear) bho 1991 gu ruige 2004 às leth Sjálfstæðisflokkurinn (Gàidhlig: Pàrtaidh na Neo-eisimeileachd), ann an sreath cho-bhannan le Alþýðuflokkurinn agus Framsóknarflokkurinn a mhair 13 bliadhna, an teirm na b'fhaide a fhuair prìomh-mhinistear Innise Tìle a-riamh. A bharrachd air sin, tha e air a bhith na mhinistear an nan Dùthchannan Cèin (2004 - 2005) agus bha e os cionn Seðlabanki Íslands (Gàidhlig: Banca Nàiseanta Innise Tìle) bho 2005 gu ruige 2007. Phòs e aig Ástríður Thorarensen ann an 1970 agus tha mac aca còmhla. Chaidh Oddsson ainmeachadh deasaiche a' phàipear-naidheachd Morgunblaðið ann an 2009. Chaidh an cèol air feadh na fìdhle agus chaill Morgunblaðið mòran luchd-leughaidh air sgàth 's gu robh iomadh daoine dhen bheachd gum foillsicheadh e beachdan nan daoine beartach agus nan companaidhean mòra. Tha e air trì dealbhan-cluiche a sgrìobhadh airson an telebhisein agus dà obair eile airson Companaidh Taigh-cluiche Reykjavík agus an Taigh-cluiche Nàiseanta agus tha e air grunn phrògraman rèidio a stiùireadh airson RÚV. Cuideachd sgrìobh e aiste mun Phrìomhaire Geir Hallgrímsson ann an Andvara ann an 1994. Dh' fhoillsich e cruinneachadh sgeulachdan ann an 1997 air an robh Nokkrir góðir dagar án Guðnýjar agus cruinneachadh  eile ann an 2002 air an robh Stolið frá höfundi stafrófsins.

Caibineitean Oddsson
Seo, mar a leanas, liosta nan daoine a ghabh pàirt ann an caibineitean fhad 's a bha Oddsson os cionn an riaghaltais. Bhuinneadh ias uile gu Alþýðuflokkurinn, Framsóknarflokkurinn air neo Sjálfstæðisflokkurinn:

Davíð Oddsson: Prìomhaire agus Ministear Staitistig
Jón Baldvin Hannibalsson: Dùthchannan Cèin
Jón Sigurðsson: Gnìomhachas agus Malairt (gu ruige 14.06.1993)
Jóhanna Sigurðardóttir: Cùisean Sòisealta (gu ruige 24.06.1994)
Sighvatur Björgvinsson: Slàinte agus Tèarainteachd Shòisealta (gu ruige 14.06.1993), Gnìomhachas agus Malairt (bho 14.06.1993) agus Slàinte (bho 12.11.1994)
Þorsteinn Pálsson: Ceartas, Cùisean Eaglaiseil agus Iasgach
Friðrik Sophusson: Ionmhais
Ólafur G. Einarsson: Foghlam
Halldór Blöndal: Còmhdhail agus Àiteachas
Eiður Guðnason: Àrainneachd (gu ruige 14.06.1993)
Guðmundur Árni Stefánsson: Slàinte agus Tèarainteachd Shòisealta (bho 14.06.1993 gu ruige 24.06.1994) agus Cùisean Sòisealta (bho 24.06.1994 gu ruige 12.11.1994)
Össur Skarphéðinsson: Àrainneachd (bho 14.06.1993)
Rannveig Guðmundsdóttir: Cùisean Sòisealta (bho 12.11.1994)

Iomraidhean

Ceanglaichean a-mach 
Sjálfstæðisflokkurinn

 

Daoine
Daoine à Innis Tìle
Innis Tìle
Luchd-poileataigs Eòrpach
Poileataigs
Sgrìobhadairean Innis Tìleach